### 2.     Orientering om budgetopfølgning Teknik- og Miljøudvalget pr. 28. februar 2019

**Åbent**

Sagsnr.: 326-2019-6101        J.nr.: 00.30.14           Dokumentnr.:
326-2019-84544

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 28. februar
2019. Dispositionsregnskaberne viser et samlet forventet mindreforbrug på 2,2
mio. kr. (sidste måned et merforbrug på 0,9 mio. kr.)

**Indstillinger**

Direktøren indstiller, at orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben. Nogle partnerskabsholdere vurderes at
have øget risiko for at få merforbrug, eller for at deres budgetopfølgning
bliver for upræcis, hvorfor de følges tæt og har høj prioritet i forhold til
konsulentstøtte og controlling. Nedenfor orienteres om disse områder.

Det skal bemærkes, at budgetterne vedrørende drift ikke
indeholder overførsler fra 2018. Sag om dette behandles i Kommunalbestyrelsen i
marts. Det anførte samlede mer-/mindreforbrug kan
således ikke pt. tages som udtryk for det forventede regnskabsresultat for
2019.

Partnerskabsholderne er blevet bedt om at indberette det
mest realistiske skøn under hensyntagen til følgende:

·
Forventet
overført mindreforbrug fra 2018 til 2019 skal fremgå af indberetningen, uanset
om det forventes anvendt eller ej.

·
Merforbrug
fra 2018 skal forventes overført fuldt ud til 2019, og dette skal fremgå af
indberetningen.

·
Hvis
der disponeres med ikke at anvende hele budgettet - eksempelvis for at have
plads til uforudsete udgifter - skal dette fremgå af indberetningen som et
forventet mindreforbrug.

*Plan, Byg og Miljø:*

Området følges tæt på grund af et disponeret merforbrug på
2,1 mio. kr. (uændret i forhold til sidste måned). Merforbruget består i
hovedtræk af, at opsparede midler fra 2018 på 1,8 mio. kr. til arbejdet med
indsatsplaner er disponeret forbrugt i 2019 samt, at færgeområdet forventer et
merforbrug på 0,6 mio. kr. i 2019.

Færgeområdet disponerer således ikke med at indhente
merforbruget fra 2018 på 4,3 mio. kr. Der er ved at blive udarbejdet handleplan
for at sikre budgetoverholdelse fremadrettet og for at nedbringe merforbruget.

*Vej, ejendom og Affald, ekskl. brugerfinansieret område*

Der forventes et mindreforbrug på området på i alt 4,3 mio.
kr., som primært vedrører mindreudgifter til udebelysning på 2,8 mio. kr. i
forbindelse med tilbagekøbet af gadelysanlægget fra [adresse]. Den fremtidige
drift og vedligeholdelse vil blive udbudt i løbet af 2019 og indtil dette er
gennemført, vil skønnet være forbundet med en vis usikkerhed.

Der forventes mindreforbrug på hhv. ejendomsområdet og
entreprenørafdelingen på i alt 1,5 mio. kr., som skal ses i sammenhæng med den
forventede overførsel af merforbrug fra tidligere år.

**Økonomiske konsekvenser**

På driftssiden viser dispositionsregnskaberne et samlet
forventet mindreforbrug på 2,2 mio. kr. (sidste måned merforbrug på 0,9 mio.
kr.) for Teknik- og Miljøudvalgets område.

På anlægssiden viser budgetopfølgningen, at der forventes en
saldo ultimo 2019 på 8,1 mio. kr. (sidste måned en saldo på 9,4 mio. kr.) Der
forventes overført og forbrugt 8,1 mio. kr. i kommende år.